# Base militar de la Xina a Djibouti

La base militar de la Xina a Djibouti és una base naval operada per l'Armada de l'Exèrcit Popular d'Alliberament situada a la República de Djibouti, a la Banya d'Àfrica. És la segona base militar a l'estranger de la República Popular de la Xina i es va construir amb un cost de 590 milions de dòlars. L'Armada de l'Exèrcit Popular d'Alliberament ha utilitzat la base per dur a terme operacions contra la pirateria davant de la costa de Djibouti i al voltant de la Banya d'Àfrica. També ha participat en activitats d'intel·ligència militar, operacions d'evacuació no de combat, i de suport a les operacions de manteniment de la pau i de lluita contra el terrorisme. Des del 2017 el comandant de la base és Liang Yang.
Djibouti està estratègicament situada al costat de l'estret de Bab-el-Màndeb, que separa el golf d'Aden de la mar Roja, i protegeix els accessos al Canal de Suez. La base xinesa es troba al port de Doraleh, a l'oest de la ciutat de Djibouti. Al sud de la ciutat hi ha altres bases militars estrangeres, com Camp Lemonnier (Armada dels Estats Units d'Amèrica), Base aerienne 188 (Força Aèria Francesa) i la Base d'Autodefensa del Japó a Djibouti.

## Història

Les negociacions de la Xina per a crear una base estratègica a Djibouti van començar amb el president Ismail Omar Guelleh el 2015. Les negociacions es van concloure el gener de 2016 amb la Xina i Djibouti «arribant a un consens» sobre la construcció d'instal·lacions navals, i el març de 2016 es va iniciar la construcció de la base naval.
L'11 de juliol de 2017, la Marina de l'Exèrcit Popular d'Alliberament va enviar vaixells de la Flota del Mar del Sud a Zhanjiang per a obrir la base oficialment. La base es va inaugurar formalment l'1 d'agost de 2017. Les primeres maniobres amb foc real es van dur a terme el 22 de setembre de 2017.
El maig de 2018, la Xina va començar a construir un moll de més de 330 metres de longitud a la base i estava completament acabat després de 18 mesos a partir d'una foto de satèl·lit presa el desembre de 2019. Les anàlisis per satèl·lit mostren que la Xina pot estar construint un segon moll a fi d'augmentar la capacitat naval de la base.

## Funcions

La Xina ha declarat que la instal·lació servirà principalment per a donar suport a la logística militar de les tropes xineses al golf d'Aden i per a missions de pau, humanitàries i de socors en desastres a l'Àfrica. També reforça els esforços de l'armada xinesa per a prevenir la pirateria marítima i permet un fàcil accés dels vaixells de guerra al mar Aràbia, el Golf Pèrsic i l'oceà Índic. El 2015, per exemple, l'Armada de l'Exèrcit Popular d'Alliberament va tenir un paper important en ajudar a evacuar els estrangers i els xinesos del Iemen quan la coalició liderada per l'Aràbia Saudita va iniciar atacs aeris contra els rebels houthis. La Xina evita els termes com «base militar» o «base naval», i prefereix denominacions com «instal·lació de suport» o «instal·lació logística».
La base fortament fortificada té 0.5 quilometres quadrats (0.2 sq mi) de mida, està dotada per entre 1.000 i 2.000 persones, i disposa d'un espai subterrani de 23.000 metres quadrats. La base té una pista d'aterratge de 400 m amb una torre de control de trànsit aeri, així com una gran plataforma d'helicòpters. La base també allotja l'Hospital Base de Suport de l'exèrcit a Djibouti.
El moll acabat de construir el desembre de 2019 compta amb 1.120 peus i és prou llarg com per a poder encaixar dos portaavions i altres vaixells de guerra o quatre submarins nuclears.

## Referències

* ↑ «La Xina construeix a Djibuti la seva primera base militar a l'Àfrica». Vilaweb, 02-03-2016. Arxivat de l'original el 2023-01-31. [Consulta: 27 abril 2022].
* ↑ Ribas, Lara. «Els xinesos conquereixen l’Àfrica a gran velocitat». Ara, 06-08-2017. Arxivat de l'original el 2022-04-27. [Consulta: 27 abril 2022].
* ↑ «How a Chinese investment boom is changing the face of Djibouti | South China Morning Post», 18-05-2017. Arxivat de l'original el 2017-05-18. [Consulta: 26 abril 2022].
* ↑ «The Ghost of Zheng He: China’s Naval Base in Djibouti – Berkeley Political Review», 18-05-2017. Arxivat de l'original el 2017-05-18. [Consulta: 26 abril 2022].
* 1 2 Jacobs, Andrew; Perlez, Jane «U.S. Wary of Its New Neighbor in Djibouti: A Chinese Naval Base» (en anglès). The New York Times, 25-02-2017. Arxivat de l'original el 2017-05-14. ISSN: 0362-4331 [Consulta: 26 abril 2022].
* ↑ Sucui, Peter. «China's Naval Base in Africa Is Getting Bigger. Is a Network of Bases Next?» (en anglès). The National Interest, 11-05-2020. Arxivat de l'original el 28 de novembre 2020. [Consulta: 20 novembre 2020].
* ↑ «Live-fire show of force by troops from China’s first overseas military base | South China Morning Post», 26-09-2017. Arxivat de l'original el 2017-09-26. [Consulta: 26 abril 2022].
* ↑ «Les forces françaises stationnées à Djibouti». www.defense.gouv.fr. Arxivat de l'original el 2018-08-09. [Consulta: 14 gener 2017].
* ↑ Pieper, Dietmar «Djibouti is Becoming Gateway to Africa for China» (en anglès). Der Spiegel, 08-02-2018. Arxivat de l'original el 2019-04-12. ISSN: 2195-1349 [Consulta: 27 abril 2022].
* ↑ Agence France-Presse «China 'negotiates military base' in Djibouti». Al Jazeera, 09-05-2015. «China is negotiating a military base in a strategic port of Djibouti, the president said, according to the AFP news agency. [...] "Discussions are ongoing," President Ismail Omar Guelleh said in an interview in Djibouti, saying Beijing's presence would be "welcome".» Arxivat de maig 18, 2017, a Wayback Machine.
* ↑ Chappell «China Reaches Deal To Build Military Outpost In Djibouti». NPR, 21-01-2016. «Cementing a deal that has been hinted at for months, China is moving forward to build what's believed to be its first overseas military facility, in the Horn of Africa nation of Djibouti. The outpost is meant to bolster the Chinese navy's efforts to prevent piracy. [...] He added that China and Djibouti have "reached consensus" on building the facilities, a plan that Chinese officials spoke about publicly last fall.» Arxivat de maig 18, 2017, a Wayback Machine.
* ↑ «Foreign Ministry Spokesperson Hong Lei's Regular Press Conference on January 21, 2016». Ministry of Foreign Affairs of the People's Republic of China, 21-01-2016. Arxivat de maig 18, 2017, a Wayback Machine.
* ↑ Vinayak Bhat «Construction fast-tracked at China PLA's first overseas base in Djibouti». India Today, 30-10-2020. Arxivat 2022-04-26 a Wayback Machine.
* ↑ «China sets up base in Djibouti - Xinhua | English.news.cn», 12-07-2017. Arxivat de l'original el 2017-07-11. [Consulta: 26 abril 2022].
* ↑ «China formally opens first overseas military base in Djibouti» (en anglès). Reuters, 01-08-2017. Arxivat de l'original el 2019-05-25 [Consulta: 26 abril 2022].
* ↑ «China's first overseas military base opens in Djibouti». Ecns.cn, 02-08-2017. Arxivat de l'original el 15 d’agost 2018. [Consulta: 26 d’abril 2022].
* ↑ Binnie, Jeremy «China building pier at Djibouti base». Jane's Information Group, 23-05-2018. Arxivat de maig 24, 2018, a Wayback Machine.
* 1 2 H I Sutton «Satellite Images Show That Chinese Navy Is Expanding Overseas Base». , 10-05-2020. Arxivat April 26, 2022$^{[Datemismatch]}$, a Wayback Machine.
* ↑ «China sends troops to open first overseas military base in Djibouti» (en anglès). Reuters, 12-07-2017. Arxivat de l'original el 2022-03-14 [Consulta: 27 abril 2022].
* 1 2 Panda, Ankit. «After Djibouti Base, China Eyes Additional Overseas Military ‘Facilities'» (en anglès americà). The Diplomat, 09-03-2016. Arxivat de l'original el March 10, 2016. [Consulta: 15 gener 2022].
* ↑ «PLA's first overseas base in Djibouti - China Military Online», 18-05-2017. Arxivat de l'original el 2017-05-18. [Consulta: 26 abril 2022].
* ↑ «Chinese defence adviser says Djibouti naval facility is a much-needed ‘military base’ | South China Morning Post», 14-05-2017. Arxivat de l'original el 2017-05-14. [Consulta: 26 abril 2022].
* ↑ Cabestan, Jean-Pierre. «China’s Djibouti naval base increasing its power» (en anglès). East Asia Forum, 16-05-2020. Arxivat de l'original el 6 d’abril 2022. [Consulta: 20 novembre 2020].
* ↑ «China just deployed to its first overseas base» (en anglès americà), 13-07-2017. Arxivat de l'original el 2017-09-17. [Consulta: 27 abril 2022].
* ↑ «China’s mega fortress in Djibouti could be model for its bases in Pakistan» (en anglès americà), 27-09-2017. Arxivat de l'original el 2019-01-15. [Consulta: 27 abril 2022].